

**REPUBLIKA HRVATSKA**

**VUKOVARSKO SRIJEMSKA ŽUPANIJA**

OPĆINA IVANKOVO

KLASA: 402-08/14-01/09

URBROJ: 2188/03-14-1

Ivankovo, 16. svibnja 2014.

Temeljem članka 18. St. 3. Zakona o javnoj nabavi (Narodne novine RH 90/11, 83/13, 143/13) i članka 34. Statuta Općine Ivankovo (Službeni vjesnik Vukovarsko-srijemske županije 14/09, Općinsko vijeće Općine Ivankovo na 12. sjednici održanoj 16. svibnja 2014. donosi

**ODLUKU**

**o nabavi roba, usluga i radova prema čl. 18. st. 3. Zakona o javnoj nabavi**

I.

Ovom odlukom se uređuje i propisuje postupak nabave roba i usluge procijenjene vrijednosti do 200.000 kn, odnosno radova do 500.000 kn.

Vrijednosti iz stavka 1. odnose se na ukupan iznos bez poreza na dodanu vrijednost (PDV-a).

II.

Postupak nabave robe, usluge i radova provodi se prema godišnjem Planu nabave.

III.

Postupak nabave prema ovoj odluci provodi Povjerenstvo od tri člana i općinski načelnik.

IV.

Za predmetne nabave veće od 70.000 kn povjerenstvo provodi postupak prikupljanja najmanje tri ponude, određuje uvjete sposobnih ponuditelja, rokove dostave ponuda i izvršenja te po potrebi određuje druge odgovarajuće dokaze i uvjete.

Povjerenstvo može predložiti izbor najpovoljnijeg ponuđača ako pristigne i jedna ponuda od pozvane najmanje tri.

V.

Prijedlog najpovoljnije ponude iz točke IV. Određuje se prema kriteriju najniže cijene sposobnog ponuditelja.

VI.

Povjerenstvo imenuje Općinsko vijeće iz reda vijećnika u vremenu trajanja mandata u općinskom vijeću Općine Ivankovo.

Stručne i administrativne poslove za Povjerenstvo obavlja službenik koji obavlja administrativne poslove.

VII.

U predmetima nabave radova, roba i usluga do 70.000 kn (bez PDV-a) postupak provodi naručitelj izdavanjem narudžbenice, ugovorom ili ponudom ponuditelja ovjerenom od strane naručitelja.

Narudžbenicu, ugovor ili ponudu potpisuje odgovorna osoba naručitelja odnosno načelnik općine Ivankovo ili njegov zamjenik.

VIII.

Odluka stupa na snagu danom donošenja, a objavit će se u Službenom vjesniku Vukovarsko-srijemske županije.

Stupanjem na snagu ove odluke prestaje primjena Odluke o nabavi roba, usluga i radova prema čl. 18. st. 3. Zakona o javnoj nabavi (Službeni vjesnik Vukovarsko-srijemske 3/14.).

Općinsko vijeće

predsjednik Mile Špoljarić, dipl. ing.